Diari Oficial de la Generalitat Valenciana


Sumari del DOGV 1067, del 18-05-1989 (1989/813888)

ORDRE de 21 d'abril de 1989, de la Conselleria de Cultura, Educació i Ciència, per la qual es convoquen cursos d'especialització en educació física per a professores i professors d'Educació General Bàsica de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/21/(2)/dof/vci/html**

### Dades del document

Número de DOGV
:   1067

Data del DOGV
:   18-05-1989

Secció del DOGV
:   DISPOSICIONS GENERALS

Número del document
:   1989/813888


Data del document
:   21-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 d'abril de 1989, de la Conselleria de Cultura, Educació i Ciència, per la qual es convoquen cursos d'especialtzació en educació física, per a professores i professors d'Educació General Bàsica de la Comunitat Valenciana.  
La Llei 13/1980, de 31 de març, General de la Cultura Física i l?Esport considera l'activitat física com un factor imprescindible en la formació i el desenrotllament integral de la persona i estableix que l?educació física s'ensenye amb caràcter obligatori, entre d'altres, en els nivells de l?educació general bàsica. Això planteja la necessitat de proporcionar al professorat d'aquest nivell la formació necessària i davant l?absència d'especialistes, cal donar els passos necessaris perquè es puga ensenyar aquesta àrea amb els mínims de qualitat requerits.  
ORDENE:  
Article primer  
Es convoquen quatre cursos d?especialització en educació física per a funcionaries i funcionaris de carrera docent que ensenyen en col·legis públics d'EGB de la Comunitat Valenciana.  
Article segon  
S'aproven les bases per les quals es regirà aquesta convocatòria, que s'inclouen com a annex d'aquesta Ordre.  
DISPOSICIONS FINALS  
Primera  
Per a possibilitar el desplegament adequat i l?execució d'aquesta Ordre, es faculten els Directors Generals competents en la matèria a dictar les disposicions que caldran per a aplicar-la.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 21 d'abril de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX  
Bases per les quals es regeix aquesta convocatòria  
Primera. Característiques dels cursos.  
Es convoquen quatre cursos d?especialització en educació física que es realitzaran a:  
Curs 1: Alicante.  
Curs 2: Cheste (València).  
Curs 3: Alicante.  
Curs 4: Cheste (València).  
Cada curs tindrà un màxim de 50 places i una durada de dos cursos acadèmics. Constarà de les fases següents:  
Fase A, de formació teòrico- pràctica. Comprendrà 500 hores distribuïdes de la forma següent:  
A.1: 300 hores de caràcter intensiu, que es realitzarà des d'octubre de 1989 fins a març de 1990.  
A.2: 50 hores en seminaris permanents de treball teòrico- pràctic, que tindran lloc des de gener fins a juny de 1990.  
A.3: 120 hores de caràcter intensiu, que es realitzarà entre abril i maig de 1990 per als cursos 1 i 2, entre octubre i novembre de 1990 per als cursos 3 i 4.  
A.4: 30 hores d'activitats en la natura que tindràn lloc pel juliol de 1990.  
Fase B, de pràctiques dirigides. Es realitzarà durant el curs 1990-91 i constarà de:  
B.1: L?elaboració i l?experimentació d'una programació d'educació física, que s?aplicarà en el centre on treballa cada professor assistent al curs, i si això no és possible perquè el centre no té les condicions apropiades, en el centre que li serà assignat.  
B.2: La participació en un seminari permanent que es reunirà, com a mínim, una vegada cada mes.  
B.3: La presentació d'una memòria en què es donarà compte del desplegament i l'avaluació de la programació experimentada.  
Segona. Requisits dels aspirants.  
Podran concórrer a aquesta convocatòria:  
a) Els col·legis públics de 16 o més unitats que presenten la proposta d'una o dues professores o professors amb destinació definitiva per a la participació en aquests cursos, sempre que en el col·legi no hi haja cap professora o professor especialitzat o en fase de especialització.  
b) Les funcionaries i funcionaris de carrera docent que impartixquen docència en centres d'EGB.  
Tercera. Formalització de les sol·licituds i terminin per a presentar-les. Les sol·licituds es realitzaran mitjançant una instància dirigida a la Conselleria de Cultura, Educació i Ciència, se?ls adjuntaran els documents següents:  
1. Fotocòpia de l'acta del Consell Escolar per la qual el centre acorda participar en aquesta convocatòria i en què conste l'acceptació expressa de complir les condicions exigides en la base cinquena d'aquest annex, per al cas del apartat a) de la base segona.  
2. Currículum acadèmic dels professors o professores sol·licitants.  
3. Certificat mèdic oficial que acredite la capacitació per a l?exercici físic.  
4. Titulacions esportives que tinga.  
5. L?experiència professional relacionada amb l?educació física i l?esport.  
El termini de presentació de sol·licituds serà d'un mes a partir de l?entrada en vigor d'aquesta Ordre.  
Les sol·licituds es podran presentar a la Conselleria de Cultura, Educació i Ciència, als Centres de Professors, als Serveis Territorials d'Educació o per qualsevol del mitjans establerts en l'article 66 de la Llei de Procediment Administratiu.  
Les sol·licituds s'ajustaran al model d'instància que s'adjunta al final d'aquest annex.  
Quarta. Selecció de les sol·licituds.  
La convocatòria serà resolta per una Comissió presidida pel Director General d'Ordenació i Innovació Educativa i formada per:  
- Un representant de la Direcció General de Règim Econòmic i Personal, designat pel Director General corresponent, a nivell, almenys, de Cap de Servei.  
- Un representant de la Direcció General d'Esports designat pel Director General corresponent, a nivell, almenys, de Cap de Servei.  
- El Cap del Servei de Formació del Professorat.  
- El coordinador del programa d'Educació Física.  
- El director d'un Centre de Professors, designat pel Director General d'Ordenació i Innovació Educativa.  
Actuarà com a secretari de la Comissió, amb veu però sense vot ' un funcionari de la Direcció General d'Ordenació i Innovació Educativa.  
Podran assistir a les reunions de la Comissió representants dels sindicats que formen part de la Mesa Sindical Sectorial d?Educació.  
Es farà la selecció d'acord amb el barem de mèrits que s'adjunta a aquest annex i únicament es valoraran els mèrits que s'acrediten suficientment.  
La Comissió seleccionarà 50 aspirants per curs, i en la llista inclourà, a més, deu aspirants de reserva que cobriran, si s'escau, la baixa o renúncia que es poguera produir entre els seleccionats.  
Tindràn prioritat les sol·licituds presentades per un centre, sempre que complesquen els requisits exigits. Només es podrà seleccionar un professor o professora per centre.  
La llista de seleccionats es farà pública a la Conselleria de Cultura, Educació i Ciència, als Centres de Professors i als Serveis Territorials d'Educació, i hi haurà un termini de cinc dies per a reclamar davant la Comissió seleccionadora. Quan s'hauran resolt les reclamacions es farà pública la llista definitiva de professors admesos en el Diari Oficial de la Generalitat Valenciana.  
Per a poder incorporar-se als cursos, els professors i les professores seleccionats hauran de superar les proves d'aptitud física que s'indiquen al final d'aquest annex.  
Cinquena. Condicions de realització.  
Les condicions de participació del professorat seleccionat seran les següents:  
a) La matrícula i l?assistència als cursos serà gratuïta.  
b) Durant la Fase A, la Conselleria de Cultura, Educació i Ciència, farà els nomenaments que caldran per a substituir les professores i els professors que participen en el curs, els quals en els períodes de permanència en el centre tindran al seu càrrec l'assignatura d'educació física.  
c) Durant la fase B, la Conselleria de Cultura, Educació i Ciència, arbitrarà les mesures oportunes perquè el professorat que haurà superat la fase A ensenye en el seu centre o en el que, si s?escau, li siga assignat, l?educació física.  
Durant aquesta fase, el centre es compromet a deixar aquest professorat lliure una vesprada cada setmana, perquè puga realitzar les tasques corresponents als seminaris permanents.  
d) La superació del curs es realitzarà mitjançant qualificacions de cada una de les fases del mateix. Serà requisit imprescindible haver assistit a la totalitat del curs, llevat de les absències justificades degudament, sempre que no passen del 20%.  
La qualificació global serà d?Apte o No Apte.  
e) Totes les professores i professors que superen el curs obtindran el diploma d'Especialistes en Educació Física.  
La Conselleria de Cultura, Educació i Ciència realitzarà els tràmits necessaris per a la homologació en el Ministeri d'Educació i Ciència d'aquest diploma.  
f) Les professores i professors especialistes es comprometen a ensenyar l'assignatura d'educació física durant els dos cursos acadèmics següents en el seu centre o en el que, si s?escau, els siga assignat.  
Sisena. Continguts dels cursos.  
El contingut del cursos serà el següent:  
Bloc I: Fonaments.  
- Fonaments anatòmic- funcionals del moviment humà.  
- Desenrotllament biofisiològic, perceptivo- motriu i les seues incidències en l'aprenentatge.  
- Estudi de l?habilitat i destresa motriu. Des del punt de vista conceptual, evolutiu i, dels factors que l?ofereixen.  
- La tasca motriu: components perceptius de decisió i d'execució (la coordinació, les qualitats físiques bàsiques: resistència, velocitat, flexibilitat i força).  
Bloc II: L?educació física: Teoria i pràctica.  
- Retrospectiva de l?Educació Física. Corrents actuals.  
- Un concepte de l?Educació Física.  
- Els mitjans sistemàticament organitzats d'Educació Física.  
? L?Educació Física de base:  
Percepció propioceptiva.  
Coordinació general i segmentària.  
Percepció exteroceptiva (p. especial i temporal)  
? La gimnàstica.  
Progressions de destreses i habilitats en terra.  
Progressions de destreses amb grans aparells.  
Creativitat per recerca de combinacions del moviment: la seqüència.  
? El joc: concepte i importància. Evolució del joc en el procés de creixement del xiquet. Del joc lliure al joc codificat. El joc en el context de l?educació física. El joc popular.  
? L?expresió - dansa. (Movinient corporal expressiu).  
El control corporal: distenció- relaxació. La respiració, la asimetria, l?equilibri.  
Postures elàstiques amb les diverses parts del cas: estès, dempeus, oberts, tancats,  
El domini corporal i els gestos.  
Creativitat corporal i expressió dramàtica.  
El xiquet i la dansa. Coreografies simples, quadres plàstics, animació mitjançant el moviment, danses populars.  
? L?esport: iniciació esportiva. Fonaments de l?esport. Esports individuals, esports d?equip i de combat.  
? El condicionament físic.: desenvolupament de la resistència, velocitat, força i flexibilitat d'acord amb el procés evolutiu de l?escolar.  
? Activitats en la natura: les marxes, les acampades d?orientació, altres.  
L?oci i la recreació.  
Bloc III: Didàctica de l?educació física.  
-El marge legal de l?Educació Física en l?EGB.  
- Els objectius de l?Educació Física.  
- Els continguts.  
- Les activitats.  
- Els mètodes: directius i heurístics.  
- -L?avaluació.  
- El disseny curricular. Diferents models. Els nivells de creació. El disseny curricular en cada un dels cicles d'EGB.  
- Organització de l?educació física: les activitats extraescolars.   
Competicions interescolars. Material i instal·lacions escolars.  
1. Model d'instància de sol·licitud.  
A) Dades del centre.  
Nom del centre   
adreça localitat CP   
localitat província telèfon   
Nombre d'unitats   
cicle inicial cicle mitjà cicle superior   
B) Dades del professor  
Cognoms Nom   
adreça CP localitat   
CP província telèfon   
DNI NRP Edat   
Area que ensenya cicle   
Documents que s'hi adjunten:  
1   
2   
3   
4   
2. Barem  
No es valoraran els mèrits no especificats en aquest barem.  
A. Títols acadèmics (màxim 7 punts)  
A.1. Títol de doctor, llicenciat o diplomat (d'1 a 4 punts)  
Doctor 4  
Llicenciat 3  
Diplomat 2  
A.2. Qualificació de l'expedient acadèmic (d'1 a 3 punts)  
Aprovat 1  
Notable 2  
Excel·lent 3  
B. Titulacions esportives (màxim 5 punts)  
Entrenador nacional 3  
Altres titulacions esportives de caràcter anatòmic (fins a un màxim de 2  
C. Experiència en activitats pròpies de l'àrea (màxim 5 punts).  
Per participar en campanyes esportives institucionals: com a delegat o entrenador en campanyes d'esport escolar de la Generalitat Valenciana (màxim 3 punts)  
Com a entrenador en clubs o federacions (màxim 2 punts).  
D. Experiència investigadora i publicacions en matèria d'educació física i esports (màxim 5 punts).  
Llibres publicats (màxim 3 punts)  
Articles publicats (màxim 2 punts)  
Assistència a cursos, congressos, simposiums o jornades de perfeccionament (màxim 3 punts)  
E. coneixements del valencià (màxim 3 punts).  
3. Proves d'aptitud física.  
Primera prova: salt horitzontal, des de parada i amb els peus junts.  
Mínims establerts:  
- Home: 190 centímetres.  
- Dona: 160 centímetres.  
Segona prova: Abdominals, trenta segons. Tombats boca amunt, cames flexionades, subjectant una pilota en la nuca, elevació i descens del tronc.  
Mínims establerts:  
- Home: 15 vegades.  
- Dona: 12 vegades.  
Tercera prova: 9 x 4. Partir d'una línea d'eixida, fins a una altra situada a 9 metres, recollir un tac de fusta, portar-lo i deixar-lo en la línia d'eixida. Repetir el recorregut recollint un segon tac de fusta.  
Mínims establerts:  
Home: 11 segons.  
Dona: 12 segons.  
Quarta prova: Carrera continua de nou minuts.  
Recorregut mínim:  
- Home: 1.800 metres.  
- Dona: 1.300 mestres.


Còpia Permalink ELI